## Metrovalencia amplia este divendres el servici nocturn amb motiu de la nit de Halloween i la vespra de Tots Sants

*** Les circulacions estan previstes fins al voltant de les 03:30 hores de la matinada, hora de pas pel centre de la ciutat
* Estos dies també es facilita l’accés als cementeris pròxims a la xarxa de metro i tramvia de València i l’àrea metropolitana**

Metrovalencia facilitarà la mobilitat la nit del divendres 31 d’octubre amb motiu de la celebració de la nit de Halloween i la vespra de la festivitat de Tots Sants, atés que al servici nocturn habitual del cap de setmana se sumaran quatre trens i sis tramvies fins a les 03:30 hores de la matinada, hora de pas pel centre de la capital.

Al servici nocturn habitual del cap de setmana i vespres de festius fins a Bétera, Llíria, Picassent, Aeroport, Alboraia Peris Aragó, Rafelbunyol, Riba-roja de Túria, Torrent Avinguda, Marítim, Paterna i Seminari, es posaran en circulació, a més, un tren de la línia 1 entre Seminari i Torrent Avinguda; un de la línia 3, d’Alboraia Peris Aragó a Aeroport, i un altre d’Aeroport a Alboraia Peris Aragó, i un més de la línia 7 entre Torrent Avinguda i Marítim.

Així mateix, les circulacions nocturnes de cap de setmana del tramvia fins a Doctor Lluch, Vicent Andrés Estellés, Tossal del Rei, Marítim, Neptú, Natzaret i Mas del Rosari es voran reforçades per un tramvia entre Mas del Rosari i Beteró; un de Doctor Lluch a Vicent Andrés Estellés; un de Tossal del Rei a Beteró, i un altre de Marítim a Doctor Lluch.

Tots els usuaris que desitgen ampliar la informació d’horaris i freqüències d’este servici poden consultar la pàgina web [www.metrovalencia.es](http://www.metrovalencia.es), el telèfon gratuït d’informació i atenció al client 900 46 10 46, així com l’app oficial, @metrovalencia i facebook/metrovalencia.fgv.

**Desplaçaments als cementeris**

Així mateix, Metrovalencia facilita estos dies els desplaçaments als cementeris pròxims a la seua xarxa, amb motiu de la celebració del Dia de Tots Sants.

El metro i tramvia a València acosten els usuaris i usuàries als cementeris de la capital del Túria, com és el cas del Cementeri General (estació de Sant Isidre), del de Cabanyal (La Carrasca, Beteró, La Cadena i Tarongers-Ernest Lluch) i el de Benimaclet (Benimaclet), així com el cementeri de Burjassot (Vicent Andrés Estellés i À Punt).

De la mateixa manera es facilita l’accés a altres cementeris situats en els municipis pels quals circulen les línies de metro i tramvia.

Tots aquells usuaris de Metrovalencia que desitgen ampliar la informació d’horaris i freqüències poden consultar la pàgina web ([www.metrovalencia.es](http://www.metrovalencia.es)) o telefonar al número gratuït 900 46 10 46 d’atenció al client, així com contactar a través de la xarxa social X @metrovalencia i l’app oficial.

Fecha: 28/10/2025